Žiadosť o financovanie z ISPA pre projekt
“Systém odkanalizovania a čistenia odpadových vôd v meste Humenné                 a v regióne Horný Zemplín”

Projekt „Systém odkanalizovania a čistenia odpadových vôd v meste Humenné a v regióne Horný Zemplín” bol vypracovaný v súlade s Národným environmentálnym akčným plánom (NEAP II), Národnou stratégiou ISPA – sektor životného prostredia a bola schválená Pracovnou skupinou ISPA.

Predmetný projekt vo forme štandardnej žiadosti o financovanie z ISPA predložil minister životného prostredia SR podpredsedovi vlády pre európsku integráciu, ľudské práva a menšiny - Národnému koordinátorovi ISPA dňa 17. apríla 2003.

Súčasťou predmetnej žiadosti je podrobný technický popis projektu s jeho objektovým členením a množstvami požadovaných prác. Súčasťou žiadosti je štúdia uskutočniteľnosti, finančná a ekonomická analýza, finančný plán, vplyv projektu na zamestnanosť a životné prostredie. 

Za implementáciu projektu bude zodpovedná Implementačná agentúra environmentálnych investičných projektov Ministerstva životného prostredia SR spolu s konečným príjemcom pomoci. 

Konečným príjemcom pomoci je Východoslovenská vodárenská spoločnosť, a. s..

Projektom dotknutá oblasť zahŕňa mesto Humenné (35 500 obyvateľov) a priľahlé obce. 

Celkový projekt je koncipovaný ako súbor prác, ktorý zvýši efektívnosť a účelnosť zariadení upravujúcich splaškové a dažďové vody v Humennom a priľahlých obciach  v súlade s požiadavkami environmentálnej legislatívy Spoločenstva. 

Základným cieľom celého projektu je zníženie zaťaženia životného prostredia regiónu, zvýšenie kvality vôd v rieke Laborec a Cirocha a následne aj kvality vody vo vodnej nádrži Zemplínska šírava.

Zrealizovaním projektu by sa mala zvýšiť atraktívnosť regiónu pre podnikateľskú činnosť (služby, priemysel) a zvýšiť kvalita života obyvateľstva. 

Navrhovaný projekt je rozdelený do dvoch častí, ktoré zabezpečia dosiahnutie vyššie uvedených cieľov.

1.	časť: 
•	vybudovanie kanalizačného systému v 4 obciach (Lackovce, Kochanovce, Velopolie, Ľubiša)
•	napojenie existujúcej stokovej siete v obci Udavské na modernizovanú a rekonštruovanú čistiareň odpadových vôd (ČOV) Humenné
•	rekonštrukciu kanalizačného systému štyroch ulíc (Jasenovská, Sninská, Gaštanová, Kudlovská) v meste Humenné
•	výstavba nového zberača v línii ČOV Humenné - Ľubiša

2.	časť:
•	modernizácia a zvýšenie výkonu ČOV v Humennom so zavedením novej technológie 

Realizácia projektu prispeje k uplatňovaniu nasledovných smerníc Európskej únie:

•	2000/60/EEC rámcová smernica o vodách
•	91/271/EEC o čistení mestských odpadových vôd
•	75/440/EEC o kvalite povrchovej vody určenej na odber pitnej vody
•	86/278/EEC o kaloch z kanalizácií

Investičné aktivity budú pozostávať z :

-	rekonštrukcie sanitárneho kanalizačného systému v Humennom (1,8 km) a rozšírenia sanitárneho kanalizačného systému v priľahlých obciach (30,8 km)
-	zabezpečenie napojenia na kanalizačnú sieť pre 4 301 nových užívateľov
-	vybudovania zberačov, prečerpávacích staníc, preklenutí ciest a riečnych korýt  
-	modernizácie čistiarne odpadových vôd v Humennom (populačný ekvivalent 96 700), ktorá bude zameraná na zvýšenie kapacity ČOV a zabezpečenie vhodnej technológie čistenia odpadových vôd

Vzhľadom na uvedené investičné aktivity sú jednotlivé finančné objemy nasledovné:

Celkové rozpočtové náklady projektu 				  14 268 000 €
Oprávnené náklady pre určenie výšky grantu ISPA		  12 268 000 €
Požadovaný grant z ISPA						    7 974 000 €
Národné spolufinancovanie (štátny rozpočet) 			    3 067 000 €
Národné spolufinancovanie (konečný príjemca)		    1 227 000 €

Požadovaný grant ISPA predstavuje 65 % oprávnených nákladov na zrealizovanie projektu.

Výška spolufinancovania bola určená na základe ekonomickej a finančnej analýzy a v súlade s pokynmi pre hospodárenie s ISPA (uznesenie vlády č. 1114/2001). 

Pri vyššie uvedenej štruktúre financovania projektu, predpokladanom každoročnom náraste cien vodného a stočného a pri zohľadnení jeho cenovej únosnosti pre obyvateľstvo je vnútorná miera finančnej návratnosti celého projektu 7 %.

Začiatok prác je plánovaný na  november 2003, ukončenie sa plánuje v novembri 2007.

Počas fázy výstavby projektu bude priamo vytvorených 50 a nepriamo 30 pracovných miest. Po ukončení výstavby projektu nevzniknú žiadne nové pracovné miesta. Uvedené pracovné miesta sa chápu ako pracovné miesta na plný pracovný úväzok.

Obstaranie prác na realizáciu uvedených aktivít, ako aj služieb na odborný dohľad nad plnením podmienok budúcej zmluvy o dielo, bude podliehať verejnému obstarávaniu podľa procedúr platných pre opatrenia spolufinancované zo zdrojov EÚ.

-	str. 51 (52) VAT – 10 % (14% ?????)
-	str. 51 – nechcú TA
-	str. 48-49 timetable ?????
-	str. 5 stranka je použitá z application for assistance (nie environment)
-	str. 62